Arkoak eraikina (Bretxa)

Arkoak eraikina Donostiako Bretxako ingurune eraikin nagusia da, 19. mendean sortu zenetik hiriko merkatu plaza nagusia (Bretxakoa) izan zena, eta 21. mendean La Bretxa izeneko merkataritza gunearen toki nagusia.

 Historia 

1870ean hasi ziren eraikina eraikitzen eta 1871an amaitua. U itxurako oinplanoa zeukan hasieran, hegoalderantz irekita iturria zuen patio batekin. Hiru pabilioi ziren, alboetan bi 50 x 45 metrokoak, eta atzealdean beste batek lotzen zituen. Ulia eta Igeldoko harrobietako harriarekin egin ziren. Antonio Kortazar arkitektoa izan zen proiektuaren egilea, eta lana zuzendu zuten udal arkitekto bik, Nemesio Barriok eta Jose Goikoak. 

Goikoa arkitektoaren eskutik egin ziren merkatuaren lehen berritze lanak 1898an: patioa estali eta Boulevardera ematen zuen fatxada irekia itxi ziren. Eraikinean bestelako aldaketak ere egin ziren, hala nola, ate berriak ireki eta horma-atalak estaltzeko itxi. 

1999an, eraikina hustu eta eraberritu egin zen barrualdetik, merkataritza-gunea sortzeko. La Bretxa izeneko zentro horretan ireki zen Donostiako hiriguneko lehen McDonald's jatetxea. La Bretxak, merkatalgune gisa, eraikin honetaz gain Arrandegikoa eta Bretxa plazan eraikitako beste bat hartu zituen, baina 2025erako Arkoak okupatzera murriztu zen.

2000. eta 2020. urteen artean, estalgune bat izan zuen eraikinak ezkerretara (mendebaldera), eta ekoizle lokal eta baserritarrek azoka saltokiak harri izan zituzten bertan. Inguru berean Andresa Portugalen irudia egon zen.

 Erreferentziak 

 Kanpo estekak 

Kategoria:Parte Zaharreko eraikinak (Donostia)
Kategoria:1871n amaitutako eraikinak
Kategoria:Bretxa